О Т Ч Е Т

 За дейността на НЧ „Просвета-1911г“ за 2021 година

 с.Розово

 Уважаеми дами и господа, членове и гости на НЧ“Просвета-1911

 Българското читалище е уникално явление в нашия културен и обществен живот – самоуправляващо се сдружение със статут на юридическо лице ,което същтевремено изпълнява и държавни културно просветни задачи в населеното място, задоволява културните потребности на гражданите.

 Времената са трудни, но нека намерим сили и смелост за да преодолеем и това! Читалищата и библиотеката са необичайно тихи и пусти в това епидемично време, но важното е да останем

силни с дух и вяра в бъднините.

 НЧ“Просвета-1911“ е културната институция на нашето с.Розово

 Изминалата 2021 година не беше лека. Може би времената вече не са същите. Може би ние вече не сме същите. Но сърцето има нужда от доброта онази истинската. Но нека следващата година ни донесе повече успехи в читалищната дейност и в личен

план.

 Читалището най-вече разчита на субсидията от държавата. За по подробна информация за финансовите приходи и разходи ще получите от отчета на проверителната комисия.

 През изминалата 2021 година на 1 щатна бройка работи Васка Спасова секретар-библиотекар.

 Членския внос е в размер на 2 лв. за година. През 2021 година платили са 102 члена. За което искам да благодаря на всички.

 Броя библиотечни единици във фонда през 2021 година наброява 10 531 тома литература. Ново постъпилите заглавия литература за периода са в размер на 50 тома дарение. Читатели през годината са 84 души. Броя на заетите библиотечни материали е 1074 . Техническото оборудване на библиотеката позволява читателски запитвания и търсения да бъдат изпълнявани не само по традиционния заемен начин и в читалнята.

Има приемственост и доброто сътрудничество на читалището с ръководството на кмета на село Розово, Взаимодействието ни с „Клуба на пенсионера“ и църковното Настоятелство са пример за уважение, и взаимна подкрепа и съдействие на местните институции в работата им за хората в с. Розово.

 Музейна колекция- такава имаме в читалището и се обогатява със всеки изминал ден.

 Поддържам макар и трудно битовата група към читалището заедно с председателя на читалището Марийка Млечкова.

 Стремя се да не забравям и бележити дати.

 21 ЯНУАРИ – БАБИН ДЕН това е най-големия празник за читалището но за съжаление през 2021 година не се празнува поради епидемичната обстановка.

 На 19 февруари отпразнувахме обесването на Васил Левски за живота и делото на Левски.

 На 1 март отпразнувахме деня на самодееца, проведохме отчетно събрание , подготвихме цяла кошница с мартеници за всички присъстващи имаше почерпка, като спазвахме всички правила.

 Проведохме тържество на 3 март освобождението на България, направена бе панихида от отец Иларион, рецитал от самодейки, пяха се подходящи песни за празника. Тържеството се провежда на открито.

 Подминахме 8 март , подготовката беше направена, но в последния момент беше отменено тържеството

 24 май по устав е празник на читалището, поздравих всички учители, възпитатели, самодейки с поздравителен адрес.

 2-ри юни - беше отбелязан пред паметника на открито, кмета Йорданка Петкова поздрави всички, битова група изпя подходящи песни и рецитал.

 На 18 юли 2021 година отпразнувахме събора на „Розовски вриз“ за програмата се погрижи читалището.

 На 31 юли 2021 година взехме участие на 6-тия национален събор “Свети Константин“ Пещера

 На 24 август 2021 година бе организиран пътуващ семинар от РЕКИЦ Пазарджик, домакин на този семенар бе НЧ „Просвета-1911“Розово ,Радилово, Пещера, Розово ,Розовски вриз , самодейките поздравиха всички участници с подходящи песни ,пита с мед , кмета Йорданка Петкова поздрави участниците от семинара .

Искам да изкажа благодарност на Тодор Керенчев и Стефан Влахов които ни помогнаха със събирането на дърва за огъня който направихме вечерта.

 24 Декември – традицията коледуване беше спазена 10 коледари обиколиха селото и благославяха за много здраве и берекет във всяка къща.

 На 25 декември на Рождество Христово децата изнесоха програма в църквата , всички получиха подаръци.

 Читалищното дело в България е преживяло различни периоди на развитието си. Днес то е важно и нужно за общественото ни дело, което продължава да развива творческите заложби на деца, подрастващи и възрастни, да дава и нови съвременни възможности за духовна реализация и изява. В това достойно дело и ние членовете на НЧ“Просвета-1911“ продължаваме да пазим завещаните ни традиции и обичаи, да творим и обогатяваме дейността си, за да постигаме нови успехи.

 Приветствам Ви с настъпващата пролет. Природата отново се съживява, а с нея и нашите радости и мечти. Надяваме се заедно да имаме нови вдъхновени мигове да направим живота си по-красив, по-уютен. Да получим нови знания. Да пазим традиции те си , да обичаме род и родина. Благодарим на всички читалищни членове , за голямото им желание и инициативност при организиране и посещение на мероприятия.

 18.01.2022г Сесретар:……………………

 С. Розово /В.Спасова/